

**Stáže žiakov OVP v zahraničí - mobilita v rámci projektu**

**„Medzinárodná mobilita – dnes nová skúsenosť, zajtra profesia“**



**VOŠIS a SŠEMI Praha**

**01. 12. 2019 - 14. 12. 2019**

V rámci realizácie schváleného medzinárodného projektu Erasmus+ 2019 **„Medinárodná mobilita – dnes nová skúsenosť, zajtra profesia“** sa uskutočnila 14-dňová mobilita (01. 12. - 14. 12. 2020) 6 žiakov 3. ročníka študijného odboru M elektrotechnika vo firmách, s ktorými spolupracuje prijímajúca organizácia **Vyšší odborná škola informačních studií a Střední škola elektrotechniky, multimédií a informatiky Praha** (http://ssemi.sssep9.cz/). Na odbornú stáž boli vybraní žiaci podľa nasledujúcich kritérií: študijný priemer na konci školského roka 2018/2019, správanie žiaka, hodnotenie žiaka z odborných predmetov, aktivita a angažovanosť, motivácia žiaka, odporučenie triednym učiteľom a učiteľmi odborných predmetov. Žiaci boli na mobilitu pripravovaní na pravidelných stretnutiach s organizátormi stáže.

**Vybraní účastníci:**

|  |  |  |
| --- | --- | --- |
| **Poradové číslo** | **Priezvisko a meno** | **Trieda** |
| **1.** | **Ščepán Alex** | **III. B** |
| **2.** | **Szabo Martin** | **III. B** |
| **3.** | **Hrmo Filip** | **III. B** |
| **4.** | **Halás Adam** | **III. D** |
| **5.** | **Meszáros Leonard** | **III. B** |
| **6.** | **Kapusta Branislav**  | **III. B** |

**Sprevádzajúce osoby: Ing. Ľubica Valentovičová, Ing. Eleonora Haragová**

Žiaci absolvovali prax v 2 firmách v Prahe (v každej 3 žiaci). Vzdelávacia jednotka, ktorú absolvovali, bola zameraná na nadobudnutie nových odborných kompetencií praxou v reálnom pracovnom prostredí. Odborná prax 3 žiakov sa konala v **spoločnosti ASCZ, s. r. o.,** ktorá sa zaoberá distribúciou, vývojom, servisom, prenájmom, predajom a montážou bezpečnostných, prístupových a kamerových systémov. Žiaci vykonávali montážne práce a servis elektronických zabezpečovacích systémov, návrhy a realizáciu drôtových a bezdrôtových systémov, kamerových systémov, prenájom zabezpečovacej techniky pre účely stráženia stavieb, predaj a montáž dochádzkových systémov, elektrickej požiarnej signalizácie a domácich telefónov a pripojenie k tiesňovej linke Odborná prax 3 žiakov sa konala v **spoločnosti Dahua Technology, s. r.o.,** ktorá sa zaoberá distribúciou, vývojom, servisom, prenájmom, predajom a montážou bezpečnostných, prístupových a kamerových systémov. Žiaci pracovali s pokročilým sledovacím hardvérom a softvérom, prístupovým systémom, zabezpečovacím systémom, kamerovým systémom otvárania dverí a inteligentným systémom prevádzky budov.

**Hodnotenie a overenie získaných odborných kompetencií**

Lektori vo firmách priebežne hodnotili vedomosti a zručnosti účastníkov v dokumente Monitorovanie a hodnotenie účastníka stáže. Sprevádzajúca osoba navrhla na základe hodnotenia zahraničných lektorov a vlastného pozorovania účastníkov mobilít bodové hodnotenie, ktoré zapísali do dokumentu Záznam o uznávaní vzdelávacích výstupov medzinárodných žiackych mobilít. Účastníci po absolvovaní stáže získali medzinárodný certifikát **Europass Mobilita** a **Certifikát o odbornej stáži**. Výsledky odbornej stáže boli účastníkom uznané v predmete **prax**  s váhou **10 bodov**. Účastníci si zlepšili svoju sociálnu a profesionálnu komunikáciu, ktorá im umožní lepšie naštartovať ich profesionálnu kariéru. Po skončení pracovných povinností a počas víkendov boli aktivity zamerané na spoznávanie miestnych a kultúrnych zvykov, športové aktivity, návštevu kultúrnych podujatí a spoznávanie histórie i súčasnosti Prahy. Realizáciou projektu sme dosiahli vytýčený cieľ - zvýšiť odborné kompetencie účastníkov zahraničnej stáže.

